Diari Oficial de la Generalitat Valenciana


Sumari del DOGV 6125, del 19-10-2009 (2009/11643)

RESOLUCIÓ de 6 de juliol de 2009, de la Direcció General per al Canvi Climàtic, per la qual es concedeix el dret a utilitzar l'etiqueta ecològica comunitària a determinats productes de l'entitat Pikolinos Intercontinental, SA. Expedient número 007/08 EE CTL/RMM.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6125

Data del DOGV
:   19-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11814


Data del document
:   06-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 6 de juliol de 2009, de la Direcció General per al Canvi Climàtic, per la qual es concedeix el dret a utilitzar l'etiqueta ecològica comunitària a determinats productes de l'entitat Pikolinos Intercontinental, SA. Expedient número 007/08 EE CTL/RMM. [2009/11236]  
Vista la sol·licitud de l'entitat Pikolinos Intercontinental, SA, amb CIF A-53238713, entitat dedicada a la fabricació de calçat, amb domicili social siti a Elx (Alacant), carrer Galileu Galilei, núm. 2, Elx Parc Industrial, s'emet la resolució següent de conformitat amb els següents,  
Antecedents de fet  
Primer. Amb data 13 de novembre de 2008, el Sr. Francisco Oliver Guardiola, amb DNI 98047857-E, en representació de l'entitat Pikolinos Intercontinental, SA, presenta en el Registre Auxiliar del Centre de Tecnologies Netes sol·licitud per a la utilització de l'etiqueta ecològica comunitària en determinats productes de l'esmentada entitat i documentació justificativa.  
Segon. La documentació va ser completada en dates 11 de desembre de 2008, 18 de febrer de 2009 i 25 de març de 2009  
Tercer. Amb data 3 d'abril de 2009 se subscriu el contracte entre l'entitat Pikolinos Intercontinental, SA i la Conselleria de Medi Ambient, Aigua, Urbanisme i Habitatge, a través de la Direcció General per al Canvi Climàtic, pel qual s'estableixen les condicions d'utilització de l'etiqueta ecològica comunitària.  
Fonaments de dret  
Primer. L'article 9 del Reglament (CE) núm. 1980/2000 del Parlament Europeu i del Consell, de 17 de juliol de 2000, relatiu a un sistema comunitari revisat de concessió d'etiqueta ecològica (DO núm. L 237, de 21.9.2000), estableix l'adopció d'un contracte tipus d'acord amb el procediment establit en l'article 17, que s'ha d'inscriure entre l'organisme competent i el sol·licitant de l'etiqueta ecològica sobre les condicions d'utilització.  
Segon. La Decisió 2000/729/CE de la Comissió, de 10 de novembre de 2000, estableix les característiques del contracte tipus sobre utilització de l'etiqueta ecològica, a fi no sols d'evitar el falsejament de la competència, sinó també per a garantir la protecció dels interessos dels consumidors i usuaris, i perquè les condicions de la utilització de l'etiqueta siguen uniformes a tota la Comunitat.  
Tercer. El Govern Valencià, a través del Decret 254/1994, de 7 de desembre, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a atorgar l'etiqueta ecològica i efectuar les altres funcions a què es refereix el Reglament (CEE) núm. 880/1992, de 23 de març.  
Quart. En l'àmbit de la Comunitat Valenciana, mitjançant el Decret 7/2007, de 28 de juny, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 18 del Decret 131/2007, de 27 de juliol, pel qual s'aprova el Reglament orgànic i funcional de l'esmentada Conselleria i, de conformitat amb el Decret 144/2005, de 4 d'octubre pel qual es crea el Centre de Tecnologies Netes, correspon a la Direcció General per al Canvi Climàtic, a través de l'Àrea del Centre de Tecnologies Netes, exercir, entre altres, les competències en matèria de concessió de l'etiqueta ecològica.  
Vist tot el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Concedir a l'empresa Pikolinos Intercontinental, SA, el dret a utilitzar l'etiqueta ecològica amb el núm. ES-V/17/003, d'acord amb el contracte pel qual s'estableixen les condicions d'utilització de l'etiqueta ecològica comunitària a l'esmentada entitat de data 3 d'abril de 2009, per a la relació de productes següents:  
  
Contra aquesta resolució, que no posa fi a la via administrativa, es podrà presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Paterna, 6 de juliol de 2009.- El director general per al Canvi Climàtic: Jorge Lamparero Lázaro.